
Telki Község Önkormányzata
2089 Telki, Petőfi u.1.
Telefon: (06) 26 920 801
E-mail: hivatal@telki.hu
www.telki.hu
ELŐTERJESZTÉS 
A KÉPVISELŐ-TESTÜLET 2026. szeptember 7-i rendes ülésére 

	Tárgyalandó napirend:

Iskola egészségügyi feladatok ellátása




A napirendet tárgyaló ülés dátuma: 			2026. szeptember 7.
A napirendet tárgyaló ülés: 	Szociális, Egészságügyi, Ifjúsági és Köznevelési Bizottság, Pénzügyi, Településfejlesztési és Fenntarthatósági Bizottság, Képviselő-testület 
Előterjesztő: 						Deltai Károly polgármester
Az előterjesztést készítette: 				dr. Lack Mónika jegyző	 
A napirendet tárgyaló ülés típusa: 			nyílt / zárt 
A napirendet tárgyaló ülés típusa:			rendes / rendkívüli
A határozat elfogadásához szükséges többség típusát: egyszerű / minősített 
A szavazás módja: 					nyílt / titkos 

1.Előzmények, különösen az adott tárgykörben hozott korábbi testületi döntések és azok végrehajtásának állása: 

2. Jogszabályi hivatkozások: Az egészségügyi alapellátásról szóló 2015. évi CXXIII. törvény

3. Költségkihatások: Mindenkori költségvetési források

4. Tényállás bemutatása: 
Az egészségügyi alapellátásról szóló 2015. évi CXXIII. törvény 5.§ (1) bekezdés e) pontja értelmében a települési önkormányzatnak az egészségügyi alapellátás körében gondoskodnia kell az iskola-egészségügyi ellátásról. Az iskola-egészségügyi ellátás iskolaorvos és védőnő együttes szolgáltatásából áll.
Az iskolaorvosi feladatok személyi, tárgyi és szakmai szabályait az iskola-egészségügyi ellátásról szóló 26/1997. (IX.3.) NM rendelet határozza meg. 
Az iskola-egészségügyi ellátást valamennyi nevelési-oktatási intézményre kiterjesztve kell intézményenként vagy több intézmény ellátásának közös biztosításával megszervezni. 
Iskolaorvosi feladatokat – lehetőség szerint iskolaegészségtan és ifjúságvédelem szakvizsgával is rendelkező – háziorvosi, belgyógyász vagy csecsemő-gyermekgyógyász orvos láthat el.
A területi védőnő az iskola-egészségügyi ellátással összefüggő – a területi védőnői ellátásról szóló külön jogszabályban meghatározott – feladatait a nevelési-oktatási intézményt ellátó iskolaorvossal együttműködve végzi.
Telki Község Önkormányzat képviselő-testülete 94/2011. (09.06. ) Öh. határozatával döntött arról, hogy dr. Móré Katalin háziorvos személyes közreműködésével a Mo-Med Egészségügyi Szolgáltató Bt. ( 2093 Budajenő, Szőlő utca 17. ) határozatlan időre szóló feladatellátási szerződést köt az iskola-egészségügyi feladatok ellátására. A feladat ellátással érintett nevelési és oktatási intézmények: Telki Zöldmanó Óvoda és a Pipacsvirág Általános Iskola.
dr. Moré Katalin iskolaorvos 2026.07.20. napján kelt levelében kezdeményezte a feladat-ellátási szerződésének megszüntetését közös megegyezéssel 2026.08.31. napjával, egyúttal javasolta dr. Kriza Eszter gyermekorvos feladatellátását.
Időközben többszöri egyeztetés történt Moré doktornővel, arról, hogy sem a nyári szabadságok, sem a feladatellátásának folyamatos biztosításának jelenleg le nem tisztázott részletei okán az általa megjelölt határidő nem tartható.
dr. Kriza Eszter gyermekorvos rendelkezik a szükséges végzettséggel, ami a feladatellátáshoz szükséges. Kriza doktornő a feladatellátásra nyitott, a szerződéses feltételek egyeztetése, a finanszírozás tárgyában történő megállapodás és a szükséges engedélyeztetést követően át tudja vállalni a feladatellátást.
Az iskola egészségügyi feladatellátás finanszírozására a Nemzeti Egészségbiztosítási Alapkezelő ( NEAK ) köt finanszírozási szerződést az orvossal az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.03.) Korm. rendelet 20.§-a alapján.

Az iskola egészségügyi finanszírozás mértéke a nevelési-oktatási intézményben tanulók létszáma alapján – havonta 47,8 Ft/fő.
dr. Kriza doktornő jelezte, hogy a feladat ellátást a NEAK finanszírozáson felüli önkormányzati hozzájárulás biztosítása mellett tudja csak vállalni.
Az önkormányzat abban az esetben finanszírozhatja vagy támogathatja az iskola-egészségügyi feladatokat, ha a NEAK-tól érkező állami alapfinanszírozás nem fedezi a működési költségeket, vagy ha az önkormányzat plusz juttatásokkal szeretné biztosítani az ellátás zavartalanságát és színvonalát. 
Telki, 2026. augusztus 24.
Deltai Károly
polgármester

Határozati javaslat
Telki község Önkormányzat Képviselő-testülete
/2026. (IX…. ) számú Önkormányzati határozata 

Iskola egészségügyi feladatok ellátása

Telki község Önkormányzat képviselő-testülete úgy határozott, hogy a Mo-Med Egészségügyi Szolgáltató Bt-vel ( 2093 Budajenő, Szőlő utca 19. ) 2011. 09.29.napján aláírt Iskola egészségügyi feladatok ellátására szóló szerződést közös megegyezéssel 2026………….. napjával megszünteti..

Felhatalmazza a polgármestert a szerződés megszüntetésére vonatkozó megállapodás aláírására.

Határidő: 2026…
Felelős: Polgármester

Határozati javaslat
Telki község Önkormányzat Képviselő-testülete
/2026. (IX….. ) számú Önkormányzati határozata 

Iskola egészségügyi feladatok ellátása

Telki község Önkormányzat képviselő-testülete úgy határozott, hogy az iskola egészségügyi feladatok ellátására határozatlan időre szóló feladatellátási szerződést köt a ………………..-vel (…………… ) 202…………….. napjától. A feladatellátási szerződés jelen határozat melléklete.

Felhatalmazza a polgármestert a szerződés aláírására.

Határidő: 2026…
Felelős: Polgármester

